open-index/open-wikipedia-markdown huggingface dataset:
Kari Rueslåtten

**Kari Rueslåtten** (født 1973) er norsk sanger og låtskriver. Hun har gitt ut flere soloalbum og ett samlealbum.

Hun bidro på Hedge Hog sin første utgivelse *Erase* i 1992 før hun ble med i det progressive metal-bandet The 3rd and the Mortal. På samme tid var hun også assosiert medlem i Israelvis. I 1994 forlot hun The 3rd and the Mortal og var en periode med i folk metal-bandet Storm.

Som soloartist fra 1995 fjernet hun seg fra metalsjangeren med soloalbumene *Demo Recordings* (1995), *Spindelsinn* (1997), *Mesmerized* (1998), *Pilot* (2002) og *Other People's Stories* (2005).

Etter en pause fra musikken kom singelen «Why so Lonely» i september 2013, en coverversjon av en innspilling gjort med The 3rd and the Mortal i 1994. Tuomas Holopainen, grunnleggeren av Nightwish, spiller piano og keyboards på singelen. I 2014 fulgte hun opp med albumet *Time to Tell*. Senere samme år ga hun ut samleplaten *Collection*, med sanger fra alle soloalbumene samt to live-versjoner av «Trollferd» og «Nordnatt».

På bestilling laget hun en coverversjon av sangen «Turn, Turn, Turn» av Pete Seeger til åpninga av Olavsfestdagene 2015. Låten er med på albumet *To The North* (2015), som sammen med *Silence Is The Only Sound* (2017) begge er spilt inn i Parr Street Studios i Liverpool. I 2020 kom albumet *Sørgekåpe*, som var hennes første norskspråklige soloalbum siden *Spindelsinn*.

Kari Rueslåtten har sunget duett med Åge Aleksandersen på sangene *Kjæresten min* og *Kveldssol* på albumet *Sukker og Salt*, og på singelen *Tenk om*.

I desember 2024 annonserte Rueslåtten en gjenforening med bandet The 3rd and the Mortal for en serie konserter i tidsrommet 2025–2026 som markering av 30-årsjubileet for de to platene *Tears Laid in Earth* og *Sorrow* (EP). Den første konsertlanseringen kom 21. desember og gjaldt Midgardsblot 2025.

## Yrkeskarriere ved siden av musikken
Rueslåtten har utdanning i organisasjonspsykologi fra UiO og BI, og jobber som fagansvarlig innenfor ledelse og lederutvikling.

## Diskografi

### Soloalbum
* *Demo Recordings* (1995)
* *Spindelsinn* (1997)
* *Mesmerized* (1998)
* *Pilot* (2002)
* *Other People's Stories* (2005)
* *Time to Tell* (2014)
* *Collection* (2014)
* *To the North* (2015)
* *Silence is the Only Sound* (2017)
* *Sørgekåpe* (2020)

### Med «The 3rd and the Mortal»
* *[[Sorrow (EP)]]* (1994)
* *[[Tears Laid in Earth]]* (1994)

### Med «Storm»
* *[[Nordavind (album)|Nordavind]]* (1995)

## Eksterne lenker
* 
* 
* 
* 

## Referanser
Frankrike under VM i friidrett 2007

**Frankrike** deltok under VM i friidrett 2007 (utendørs) fra 24. august til 2. september 2007 i Osaka i Japan og tok to medaljer under mesterskapet.

## Medaljevinnere

## Eksterne lenker
* Resultaters fra IAAF.org
* 11th IAAF World Championships in Athletics Osaka Official Site
Landskap (andre betydninger)

**Landskap** kan bety

*Landskap, et landområde som oppfattes som en naturlig enhet - ut fra en spesiell geologisk, biologisk eller kulturell karakter
*Landskap i Norge
*Landskap i Sverige
*Finlands landskap
*Historiske landskap i Finland
*Kontorlandskap
*Landskapsmaleri
*''Landskap'' (TV-film)
Frankrike under VM i friidrett 2009

**Frankrike** deltok under VM i friidrett 2009 (utendørs) fra 15. august til 23. august 2009 i Berlin i Tyskland og tok tre medaljer under mesterskapet.

## Medaljevinnere

## Eksterne lenker
* Resultaters fra IAAF.org
* 11th IAAF World Championships in Athletics Osaka Official Site
Jack Conte

**Jack Conte** (født 12. juli 1984 i San Francisco i California) er en amerikansk multiinstrumentalist, låtskriver, produsent og entreprenør som lever av musikken han lager og selger på internet.

## Suksess på YouTube
Conte først fått bred oppmerksomhet da hans video *Yeah Yeah Yeah* ble omtalt på YouTube-hovedsiden. Videoen, animert i stop motion, har fått over 600 000 visninger per april 2010. De fleste av hans nye musikk er utgitt som singler postet på YouTube. Disse stort sett ta form av «VideoSongs», en middels han definerer med to regler:
#Hva du ser er hva du får høre (Ingen leppe-synkronisering for instrumenter eller tale)
#Hvis du hører den, på et tidspunkt ser du det (Ingen skjulte lyder)

## Eksterne lenker
* 
* 
* 
* 
* Jackcontemusic hos YouTube.com
Kontorlandskap

Et **kontorlandskap** er et kontor som er bygd som et stort åpent rom med rader av skrivebord uten vegger mellom. I blant kan det forekomme lave skillevegger som står fritt og skiller skrivebordene. Arbeidsplasser som er helt avgrenset av slike skillevegger kalles på engelsk *cubicle*, som kan oversettes til «arbeidsbås». Kontorlandskap er spesielt populære i USA.

Også i Norge og de nordiske land er kontorlandskap vanlige. De var mote allerede på 1960-årene. Senere er det innført bestemmelser for arbeidsmiljø. Organisasjonens behov for kommunikasjon og fleksibilitet må oppveies mot den enkelte medarbeiders ønske om arbeidsro og eget revir.

Akustikk, temperatur, luftkvalitet, innredning og hele innemiljøet har minst like stor betyding for effektiviteten som hvordan arbeidet organiseres. Produktiviteten øker i bedre miljøer.

## Forskning på kontorlandskap
«Litteraturen om kontorlandskap er overraskende nedslående. Støy og forstyrrelser sliter ut folk. Det er vanskelig å finne studier som konkluderer positivt», har Knut Inge Fostervold, førsteamanuensis ved Psykologisk institutt på Universitetet i Oslo, uttalt. En rekke studier har vist at kontorlandskap reduserer produktiviteen og arbeidsmoralen. En omfattende systematisk gjennomgang av forskningen på kontorutforming konkluderer med at åpne kontorlandskap viser ingen positive effekter på produktivitet, snarere tvert imot, de fleste undersøkelsen viser en negativ sammenheng mellom åpne kontorlandskap og arbeidsprestasjoner.

I tillegg øker sykefraværet. En undersøkelse fra Statens arbeidsmiljøinstitutt, Stami, viser at ansatte som jobbet i åpent kontorlandskap hadde 12 prosent økt risiko for legemeldt sykefravær enn de med eget kontor.

Forskning viser at introverte mennesker konsentrerer seg dårligere i støyende omgivelser enn ekstroverte, men også de ekstroverte påvirkes negativt av støy.

## Se også
* Valgfri kontorplass
* Stillerom

## Referanser


## Eksterne lenker
* «Trives ikke i åpent landskap», *Aftenposten*, 15. november 2013
Frankrike under VM i friidrett 2011

**Frankrike** deltok under VM i friidrett 2011 (utendørs) fra 27. august til 4. september 2011 i Daegu i Sør-Korea og tok fire medaljer under mesterskapet.

## Medaljevinnere

## Eksterne lenker
* Offisiell konkurransenettside for IAAF
Troms Arbeideridrettskrets

**Troms Arbeideridrettskrets** (utskilt fra Ofoten og Vesterålen Arbeideridrettskrets 30. januar 1938) var en av flere idrettskretser under Arbeidernes Idrettsforbund.

Kretsens formenn:
* Ivar Mæhle (1938)
* Johannes Olsen (1939)

## Idrettslag
Troms Arbeideridrettskrets hadde i 1939 følgende medlemmer:

## Referanser
Storbritannia under VM i friidrett 1983

**Storbritannia** deltok under VM i friidrett 1983 (utendørs) fra 7. til 14. august 1983 i Helsingfors i Finland  og tok sju medaljer under mesterskapet.

## Medaljevinnere

## Resultater (ufullstendig)

### Menn
;Bane- og landeveisøvelser

### Kvinner
;Tekniske øvelser

## Eksterne lenker
* Resultater på IAAFs nettsted
* Resultater spydkast
AMC (TV-kanal)

**AMC** er en amerikansk kabel- og satellittkanal som er eid av AMC Networks. Kanalen viser i hovedsak kinofilmer sammen med et mindre antall egne programmer. Kanalens navn var opprinnelig American Movie Classics, men kanalen har siden 2002 nedtonet dette navnet da den har endret sin innholdsprofil.

*[[Breaking Bad]]* er en av seriene som er blant kanalens egne programmer.

## Referanser

## Eksterne lenker
*
Tiago

**Tiago** er et portugisisk mannsnavn, og er den portugisiske formen av *[[Jakob (fornavn)|Jakob]]*. Navnet er svært vanlig i Portugal og flere land i Sør-Amerika, hvor formen **Thiago** også er mye brukt.

## Etymologi
*Tiago* er en portugisisk form av *[[Jakob (fornavn)|Jakob]]*. Formen *Tiago* har oppstått fra *Santiago*, «sankt Jakob», dannet av spanske *santo*, «sankt», og *Yago*, en eldre spansk form av *Jakob*. Navnet *Jakob* har opprinnelse i *Iacobus*, den latinske formen av det greske navnet *Iakobos* som igjen har sitt opphav i det hebraiske navnet יעקב (*Yaʿqob, Yaʿaqov, Yaʿăqōḇ*). Betydningen av navnet er opprinnelig «den som holder i hælen» fra fortellingen om tvillingene Esau og Jakob i 1.Mosebok 25,25, men har siden blitt oversatt med «han som kommer etter, nestemann». Det har også vært oversatt «beskyttet av Gud».

## Utbredelse
Navnet var lite brukt i Portugal fram til 1970-tallet, da det fikk en stor økning i popularitet.

|}

## Kjente personer med navnet
Personene i listen er ordnet kronologisk etter fødselsår.
* Thiago Martins (f. 1976), brasiliansk fotballspiller
* Tiago Silva (f. 1979), brasiliansk fotballspiller
* Tiago Mendes (f. 1981), portugisisk fotballspiller
* Thiago Silva (f. 1984), brasiliansk fotballspiller
* Tiago Splitter (f. 1985), brasiliansk basketballspiller
* Tiago Iorc (f. 1985), brasiliansk musiker
* Tiago Lopes (f. 1986), brasiliansk tennisspiller
* Thiago Alcántara (f. 1991), italiensk-brasiliansk fotballspiller
* Tiago Ilori (f. 1993), portugisisk fotballspiller
*Odin Thiago Holm (f.2003), norsk fotballspiller, (tok navnet som mellomnavn i 2017)
* Tiago Aiello, brasiliansk bildesigner
* Tiago Barros, portugisisk kunstner
* Tiago Bom, portugisisk kurator
* Tiago Hoisel, brasiliansk kunstner
* Tiago Miranda, portugisisk DJ og producer
* Thiago Pethit, brasiliansk sanger
* Tiago Pires, portugisisk surfer
* Tiago Sousa, portugisisk pianist og komponist

## Referanser


## Eksterne lenker
Tuba Tuba

**Tuba Tuba** var et norsk band som spiller synthpop-musikk.
Bandet består av seks kompiser, som alle kommer fra Oslo. De har holdt konserter på ulike scener i Oslo, i resten av landet og i utlandet.

Tuba Tuba ga ut sitt første album, *[[Alt Forandres]]*, i januar 2013. Albumet ble anmeldt til terningkast 3 i *Dagsavisen*, 4 i *Romerikes Blad* og *Fædrelandsvennen*, og 5 i *Sunnmørsposten*.

## Diskografi
* «Inni planeten» (singel, 2012)
* «Tegn til musikken (Proviant Audio's Retro Haze)» (singel, 2013)
**[[Alt Forandres]]* (2013)# (1997) (1.40)
# Tegn Til Musikken (3.05)
# Discodyr (4.54)
# Stereo Mot Rommet (4.55)
# Dager og År (5.08)
# Inni Planeten (5.29)
# Denne Byen (5.56)
# Siste Festen (5.43)
# Mantra (Surfers Siste Ord) (2.53) 
# Bøler Skyline (1.36)
**Hemmelig klubb* (EP, 2014)

## Referanser


## Eksterne lenker
*
Den tyske idrettshøyskolen i Köln

**Den tyske idrettshøyskolen i Köln** (tysk: *Deutsche Sporthochschule Köln* - DSHS) er det eneste universitet for utdanning og forskning innenfor idrett i Tyskland. Universitet er en internasjonalt ledende institusjon for utdanning og forskning innenfor idrett og fysisk aktivitet.

DSHS ble grunnlagt i 1947 og har omtrent  studenter idag. Institusjonen er dermed verdens største universitet for idrett.

## Referanser


## Eksterne lenker
*
Nigeria under VM i friidrett 1995

**Nigeria** deltok under VM i friidrett 1995 (utendørs) fra 5. til 13. august 1995 i Göteborg i Sverige,  og tok en medalje under mesterskapet.

## Medaljevinnere

## Eksterne lenker
* https://web.archive.org/web/20041212070800/http://www2.iaaf.org/results/past/WCH95/index.html
Nigeria under VM i friidrett 1997

**Nigeria** deltok under VM i friidrett 1997 (utendørs) fra 1. til 10. august 1997 i Athen i Hellas,  og tok en medalje under mesterskapet.

## Medaljevinnere

## Eksterne lenker
* https://web.archive.org/web/20041212065020/http://www2.iaaf.org/results/past/WCH97/index.html
Nigeria under VM i friidrett 1999

**Nigeria** deltok i VM i friidrett 1999 (utendørs) fra 20. til 29. august 1999 i Sevilla i Spania,  og tok to medaljer i mesterskapet.

## Medaljevinnere

Nigeria (Innocent Asonze, Francis Obikwelu, Daniel Effiong, Deji Aliu) vant opprinnelig bronsemedaljen på 4 x 100 meter stafett menn, men ble diskvalifisert 31. august 2005 etter at det ble oppdaget at en dopingprøve Asonze hadde avgitt i juni 1999, var positiv.

## Eksterne lenker
* Offisielle mesterskapssider fra IAAF
Fredshuset

**Fredshuset** ble etablert i 2011 med mål om å bli et samlingssted for fredsbevegelsen i Norge. Det ble lagt ned i 2019. Fredshuset ble drevet av Norges Fredsråd.

Fredshuset hadde som formål å bidra til økt deltakelse i organisert, frivillig fredsarbeid. Fredshuset hadde adresse Møllergata 12, i Oslo sentrum.

Per 2014 var 8 frivillige organisasjoner som arbeider med freds-og sikkerhetspolitikk samlet på Fredshuset. Fredshuset søkte å legge til rette for kunnskapsformidling og økt samarbeid mellom tilsluttede organisasjoner. 

Flere av Fredshusets organisasjoner arrangerte seminarer, konferanser, filmkvelder, konserter og såkalte faglunsjer på Fredshuset. 

## Referanser
Pinocytose

**Pinocytose** er en type endocytose hvor små partikler tas opp i cellen. Dette fenomenet skjer ved at en invaginering eller fold av cellemembranen omringer partiklene utenfor cellen og danner en lukket vesikel som vandrer innover i cellen. Disse vesiklene smelter sammen med lysosomer og brytes ned. Prosessen krever en mengde energi i form av ATP (adenosintrifosfat).

Pinocytose er brukt generelt for absorpsjon av ektracellulær væske.

Prosessen er i nær beslektskap med fagocytose.
Fiji under VM i friidrett 1983

**[[Fiji]]** deltok under VM i friidrett 1983 (utendørs) fra 7. august til 14. august 1983 i Helsingfors i Finland.

## Resultater (ufullstendig)
### Kvinner
;Tekniske øvelser

## Eksterne lenker
* 1st IAAF World Championships in Athletics Helsinki 07/14-Aug-83 hos iaaf.org
* Resultater spydkast
Jason Richardson (hekkeløper)

**Jason Richardson** (født 4. april 1986) er en amerikansk friidrettsutøver som konkurrerer i hekkeløp. Han representerte landet sitt under Sommer-OL 2012 i London, der han tok sølv på 110 meter hekk. 

## Referanser


## Eksterne lenker
* 
* 
*
Lawrence Clarke

**Lawrence Clarke** (*Charles Lawrence Somerset Clarke;* født 12. mars 1990) er en britisk friidrettsutøver som konkurrerer i hekkeløp. Han representerte landet sitt under Sommer-OL 2012 i London, der han ble nummer 4 på 110 meter hekk. 

## Referanser

## Eksterne lenker
*
Orlando Ortega

**Orlando Ortega** (født 29. juli 1991) er en cubansk friidrettsutøver som konkurrerer i hekkeløp. Han representerte landet sitt under Sommer-OL 2012 i London, der han ble nummer 6 på 110 meter hekk. Han representerer Spania fra og med 2015.

Han tok sølv under Sommer-OL 2016.

## Referanser


## Eksterne lenker
*
Wayne Davis

**Wayne Courtney Davis II** (født 22. august 1991) er en trinidadsk friidrettsutøver som konkurrerer i hekkeløp. Han representerte landet sitt under Sommer-OL 2012 i London, der han ble utslått i semifinalen på 110 meter hekk. 

## Referanser

## Eksterne lenker
*
Vincent Kiplangat Koskei

**Vincent Kiplangat Koskei** (født 11. november 1985) er en kenyansk friidrettsutøver som konkurrerer i hekkeløp. Han representerte landet sitt under Sommer-OL 2012 i London, der han ble utslått i de innledende rundene på 400 meter hekk. 

## Referanser

## Eksterne lenker
*
Leopold König

**Leopold König** (født 15. november 1987 i Moravská Třebová) er en tsjekkisk profesjonell landeveissyklist. Han er best som klatrer og temporytter. 

## Meritter

;2010
:Sammenlagt og 1. etappe, Oberösterreichrundfahrt
:3. etappe, Tour of Bulgaria
;2011
:2.-plass sammenlagt og ungdomstrøya, Østerrike rundt
:3.-plass sammenlagt, Tour de l'Ain
;2012
:3.-plass sammenlagt, Tour of Utah
;2013
:Sammenlagt og 3. etappe, Czech Cycling Tour
:7. etappe, Tour of California
:9.-plass sammenlagt og 8. etappe, Vuelta a España
;2014
:7.-plass sammenlagt, Tour de France
;2015
:6.-plass sammenlagt, Giro d'Italia
:3. etappe, Czech Cycling Tour
;2016
:Tsjekkisk mester på tempo

## Referanser


## Eksterne lenker
*
Odd Østbye

**Odd Kjeld Østbye** (1925–2009) var en norsk arkitekt, professor ved Arkitekthøgskolen i Oslo og rektor samme sted i perioden 1989–1992.

Blant arbeider han har utført er Grorud brannstasjon, Snarøya kirke, Kirkelandet kirke, Karasjok kirke, Åssiden kirke, Venabygd fjellkapell og Sletta kirke.

Østbye tegnet også villaer, blant annet Langmyrgrenda 87 i Oslo.

## Priser og utmerkelser
Østbye fikk Houens fonds diplom for Grorud brannstasjon i 1975 og Betongtavlen i 1987 for Kreditkassens nye hovedkontor i Middelthunsgate i Oslo. Sammen med Harald Hille fikk han Betongtavlen i 1985 for Snarøya kirke.

Østbye mottok Kongens fortjenstmedalje i sølv i 2004.

## Referanser


## Kilder
* Omtale fra Arkitekthøgskolen
Hestgardekasernen

**Hestgardekasernen** er en tidligere kaserne i Frederiksholms Kanal 26 i København.

## Historie
Kasernen er tegnet i en streng nyklassisistisk stil av arkitekten Andreas Kirkerup i 1792 under tilsyn av ingeniørmajor Hans Lønborg. Her holdt Livgarden til Hest til. Den ble gjenoppført av samme arkitekt etter en brann i 1798.

Den ligger umiddelbart opp til Fæstningens Materialgård i nr. 28 og er fredet.

I årene 1996–1999 forestod daværende Slots- og Ejendomsstyrelsen (i dag Styrelsen for Slotte og Kulturejendomme) en restaurering og nyinnredning av kasernebygningen.

I dag huser den billedhuggeravdelingen av Det Kongelige Danske Kunstakademis Billedkunstskoler.

## Referanser

## Eksterne lenker
* 
*  Ministeriet for Børn og Undervisning om bygningen
Det Kongelige Danske Kunstakademis Billedkunstskoler

**Det Kongelige Danske Kunstakademis Billedkunstskoler** er en del av Det Kongelige Danske Kunstakademi og har til oppgave å gi undervisning og drive forskning både innenfor den *skapende kunst* (maleri, skulptur, grafikk, foto, video etc.) og i de teoretiske og kulturhistoriske fag samt å foreta videreutvikling av de forskjellige faglige og tekniske disipliner som er forutsetningen for det billedkunstneriske arbeide.

Gjennom 250 år har billedkunstskolene innenfor sitt område vært en parallell til universitetene. Billedkunstskolene er den eneste danske høyere læreanstalt hvor billedkunstnerisk virksomhet og forskning innenfor de teoretiske og teknologiske områder er knyttet sammen. Billedkunstskolene ble i sin nåværende form etablert i 1968, da Kunstakademiet ble oppdelt i tre institusjoner; de to andre er Kunstakademiets Arkitektskole og Det Kongelige Akademi for de Skønne Kunster. Siden kom Kunstakademiets Konservatorskole til.

Skolene består av åtte skoler og avdelinger: Billedhuggerskolen Charlottenborg, Billedhuggerskolen Frederiksholms Kanal, Malerskole 2, Malerskole 3, Skolen for Mur og Rum, Grafisk Skole, Skolen for Tidsbaserede Medier samt Skolen for Mediekunst og Afdelingen for Teori og Formidling, som er en spesialskole.

## Rektorer
(listen er ikke komplett)
Før 1974: Se Kunstakademiet
* 1974–
* 1985–2005 Else Marie Bukdahl
* 2005–2014 Mikkel Bogh
* 2014–Sanne Kofod Olsen

## Referanser

## Eksterne lenker
*
Janier Acevedo

**Janier Alexis Acevedo Calle** (født 6. desember 1985 i Medellín) er en colombiansk landeveissyklist. Han sykler for Jamis-Hagens Berman.

## Meritter

;2009
:Sammenlagt, 8. og 10. etappe, Vuelta Ciclista a Costa Rica
;2010
:6. etappe, Vuelta a Guatemala
;2011
:4. etappe, Tour of Utah
;2013
:**[[Amerikatouren i landeveissykling 2012–13|UCI AmericaTour 2012-13]]**
:3.-plass sammenlagt, Tour of Utah
:3.-plass sammenlagt og 2. etappe, Tour of California
:4. etappe, USA Pro Challenge
:1. etappe, Tour of the Gila

## Referanser


## Eksterne lenker
* 
*
Somalias herrelandslag i fotball

**Somalias herrelandslag i fotball** er det nasjonale fotballandslaget til Somalia ved Afrikas horn. Landslaget administreres av det nasjonale fotballforbundet Somali Football Federation (SFF), som ble opprettet i 1960, og ble en del av FIFA og CAF i henholdsvis 1960 og 1975. Laget har aldri kvalifisert seg til hverken et VM-sluttspill eller et Afrikamesterskap.

## Historie
Laget spilte sin første offisielle landskamp borte mot  den 12. november 1963, en kamp de tapte hele 14–0. Somalia deltok for første gang i VM-kvalifisering i 1982, hvor laget spilte to kamper mot , men tapte på målforskjell og gikk ikke videre. Siden Somalia ikke har kvalifisert seg til et sluttspill hverken til et verdensmesterskap eller et afrikamesterskap, regnes de derfor for å være et av Afrikas svakere lag i henhold til FIFAs verdensranking.

## Verdensmesterskapet i fotball
* 1930 til 1978 – *Deltok ikke i kvalifisering*
* 1982 – *Utslått i kvalifisering*
* 1986 til 1998 – *Deltok ikke i kvalifisering*
* 2002 til 2014 – *Utslått i kvalifisering*

## Afrikamesterskapet i fotball
* 1957 til 1972 – *Deltok ikke i kvalifisering*
* 1974 – *Utslått i kvalifisering*
* 1976 – *Deltok ikke i kvalifisering*
* 1978 – *Utslått i kvalifisering*
* 1980 til 1982 – *Deltok ikke i kvalifisering*
* 1984 til 2010 – *Utslått i kvalifisering*
* 2012 til 2013 – *Deltok ikke i kvalifisering*

## Kjente spillere
*Hussein Abdi
*Abdi Mohamed
*Liban Abdi
*Ciise Aden Abshir
*Ayub Daud
* Ahmed Abdi Mahamed
* Bilal Njie

## Referanser


## Eksterne lenker
* Somalias profil hos FIFA.com
Guinea-Bissaus herrelandslag i fotball

**Guinea-Bissaus herrelandslag i fotball** er det nasjonale fotballandslaget til Guinea-Bissau i Vest-Afrika. Landslaget administreres av det nasjonale fotballforbundet Federação de Futebol da Guiné-Bissau (FFGB), som ble opprettet i 1974, og ble en del av FIFA og CAF i 1986. Laget har aldri kvalifisert seg til et VM-sluttspill, men deltok for første gang i Afrikamesterskapet i 2017.

## Historie
Laget spilte sin første offisielle landskamp borte mot  den 2. juni 1952, en kamp de vant 1–3. Guinea-Bissau deltok for første gang i VM-kvalifisering i 1998, hvor laget spilte to kamper mot , men tapte med ett mål over to kamper (4–5) og gikk ikke videre. Guinea-Bissau ikke har kvalifisert seg til et VM-sluttspill, men i 2017 kvalifiserte laget seg til Afrikamesterskapet for første gang. Guinea-Bissau deltok også i 2019 og 2022.

## Nåværende tropp
Guinea-Bissaus tropp til Afrikamesterskapet 2022 9. januar til 6. februar 2022.

### Andre spillere
Spillere som nylig har vært med i landslagstroppen.

## Resultat i mesterskap
### Resultat i Verdensmesterskapet

### Resultat i Afrikamesterskapet

## Kjente spillere
*Bacar Baldé
*Zézinho
*Dionísio Fernandes Mendes
*Braímar Injaí
*Evaldo Lopes Ribeiro

## Referanser


## Eksterne lenker
* Guinea-Bissaus profil hos FIFA.com
Ny-Frankrikes flagg

**Ny-Frankrikes flagg** var i perioden fra 1534 til 1610 den kongelige banner. Deretter bruktes den franske marines hvite orlogsflagg.

## Bildegalleri

Fil:Drapeau france ancien regime.svg|Det kongelige franske orlogsflagg var helt hvitt. Det ble brukt av den franske marine og av kystfestningene. Den ble også brukt i koloniene. 
Fil:Naval Flag of the Kingdom of France (Civil Ensign).svg|Handelsflagget ble brukt av handelsskip i de kanadiske og transatlantiske farvann.
Fil:Naval Flag of the Kingdom of France (Civil Ensign).svg|Handelsflagget fra 1689.


## Referanser
Viktor Leptikov

**Viktor Leptikov** (født 2. juli 1987) er en kasakhstansk friidrettsutøver som konkurrerer i hekkeløp. Han representerte landet sitt under Sommer-OL 2012 i London, der han ble utslått i de innledende rundene på 400 meter hekk. 

## Referanser

## Eksterne lenker
*
Respiratorisk utvekslingskvotient

**Den respiratoriske utvekslingskvotienten** (eller **R-verdien**) er forholdet mellom antall liter karbondioksid (VCO2) og antall liter oksygen (VO2) i et pust , og kan bidra til å gi et innblikk i metabolismen som skjer i kroppen.

Ved å måle dette forholdet kan man få en indikasjon på om det forbrennes mest fett eller mest karbohydrat ved en gitt belastning. R-verdien er omtrent 0,8 til 0,85 i hvile ved normal diett. Det forbrennes hovedsakelig fett på nivåer 0,7 til 0,85, med en 100% fettforbrenning på 0,7. En slik verdi vil derimot aldri være mulig, da det alltid vil være et lite innslag av karbohydratforbrenning. Når verdien når ca 0,85 har forbrenningen gått over til å hovedsakelig være karbohydrater, og fra 1,00 og oppover foregår forbrenningen nesten 100% fra karbohydrater. I forbrenningen inngår også en liten mengde protein, men denne er så liten at det ikke er særlig relevant.

Jo hardere intensitet en aktivitet foregår på, jo høyere vil vanligvis R-verdien verdien være. Ved hard trening verdi vil verdien overstige 1,00 og dermed vil det ikke lenger bli forbrent fett.

Beregningen av R-verdi gjøres vanligvis i et laboratorium gjennom en VO2max-test, og kan sees som en indikator på når deltakeren i testen er nær å bli utmattet og nær sine grenser. En R-verdi som er større enn 1,1 blir ofte brukt som et kriterium for å ha nådd sitt maksimale potensial i en VO2max-test.

## Referanser
Generalkommandoen

**Generalkommandoen** er en bygning plassert på Sct. Mathias Gade 96, like overfor Viborgs Middelalderlige Katedralskole i Viborg. Den er oppført i 1913 etter tegninger av arkitekt Søren Vig-Nielsen (1876–1964), og var inntil 2007 eiet og benyttet av Forsvaret. Bygningen har vært fredet siden 2006.

## Historie
Bygningen ble bygget på grunn av at Viborg ble det militære sentrum for Fyn og Jylland, etter hærloven av 1909 bestemte at 2. Generalkommando skulle flyttes fra Aarhus til Viborg, som én av to generalkommandoer i landet. Det var Viborg kommune som skulle stå for oppføringen av bygningen, og innkvartering av det medfølgende personale. Jyske brigade fikk også sitt stabskvarter i bygningen. I 1923 ble Generalkommandoen i Viborg nedlagt, og bare Generalkommandoen i København var igjen. Jyske brigade skiftet navn til 2. jyske divisjon, og igjen i 1933 til Jyske divisjon. Staben benyttet Generalkommandobygningen inntil november 1942, da tyskerne under andre verdenskrig flyttet alle danske militære avdelinger vekk fra Jylland.

Etter krigens avslutning kom bygningen igjen i Forsvarets besittelse. Forsvarets Bygningstjeneste overtok bygningen i 1959, etter at innkvarteringsloven av 1924 var blitt opphevet, og dermed Viborg kommunes forpliktelser overfor personalet og bygningene. I 1976 flyttet Bygningstjenesten selv inn i bygningen som eneste bruker av Generalkommandoen. Forsvarets Bygningstjeneste flyttet i 2007 personalet til Hjørring, og Forsvaret solgte bygningene til en privat eier.

## Eksterne lenker
* 
* Saksbeskrivelse hos Kulturarvsstyrelsen
Cuba under VM i friidrett 1983

**[[Cuba]]** deltok under VM i friidrett 1983 (utendørs) fra 7. august til 13. august 1983 i Helsingfors i Finland.

## Medaljevinnere

## Eksterne lenker
* https://web.archive.org/web/20041212065303/http://www2.iaaf.org/results/past/WCH83/index.html
Helligibis

**Helligibis** (*Threskiornis aethiopicus*) er en art i ibisfamilien. De gamle egypterne forbandt fuglen med guden Tot, og denne guden ble ofte fremstilt med ibishode. Det er funnet mange mumier av ibiser i egyptiske graver.

Kroppslengden er 65–75&nbsp;cm og vingespennet 112–124&nbsp;cm. Fjærdrakten er hvit med en svart stripe ytterst på vingene. Det fjærløse hodet, halsen, nebbet og beina er svarte. Helligibis er en våtmarksfugl som lever både i innlandet og i kyststrøk. Den hekker i kolonier der reiret plasseres oppe i trær, ofte sammen med hegrer. Kostholdet er opportunistisk, og den eter gresshopper, vannbiller, krepsdyr, mark, muslinger, fisk, frosker, øgler, små pattedyr, åtsler, slakteavfall og egg både fra fugler og krokodiller. 

Den er vanlig i Afrika sør for Sahara og finnes også i det sørøstre Irak. I Egypt er den utdødd. En litt mindre art, *[[Threskiornis bernieri]]*. er utbredt på Madagaskar og Aldabra. *T. bernieri* ble tidligere regnet som en underart av helligibis.

Helligibis er svært tilpasningsdyktig og har forvillet seg flere steder i verden. I Frankrike var det 5200 individer i 2006. En er redd for at denne invaderende arten skal gjøre skade på bestanden av andre fugler som terner og hegrer.

## Referanser




## Eksterne lenker
* 

* BirdLife International 2012. ''Threskiornis aethiopicus''. In: IUCN 2013. IUCN Red List of Threatened Species. Version 2013.1. Besøkt 26. august 2013
* Invasive Species Factsheet African Sacred Ibis  DAISIE European Invasive Alien Species Gateway.
Cuba under VM i friidrett 1987

**[[Cuba]]** deltok under VM i friidrett 1987 (utendørs) fra 7. august til 13. august 1987 i Roma i Italia.

## Medaljevinnere

## Eksterne lenker
* https://web.archive.org/web/20041212070816/http://www2.iaaf.org/results/past/WCH87/index.html
* Resultater
Tjødnadalen

**Tjødnadalen**, også skrevet **Tjørnadalen**, er en dal og en gård i Ullensvang kommune i Vestland. Dalen går parallelt med Oddadalen, ved sørenden av Sandvinvatnet, ca. 10&nbsp;km sør for byen Odda. Tjødnadalen har navn etter den lille innsjøen Tjørni, som ligger midt i dalen. I nærheten av dalens nordende ligger Tjørnadalsfossen (Tjødnadalsfossen).

Gården Tjødnadalen har vært bosatt siden 1700-tallet. Stedet hadde i mange år ikke veiforbindelse, først nærmere 2000 ble det bygd en tømmervei til gården fra nord, og i 2001 sto en fullgod gårdsvei klar fra sørenden av dalen.

Fra 1940-tallet bodde søsknene Samson, Synneva og Larsina Hildal på gården. Larsina døde i 1979. I 1983 ble Samson og Synneva utsatt for et brutalt ran på gården, og Synneva døde av skadene hun ble påført.

Gården ble restaurert på 1990-tallet og drives i dag (pr. 2013) som serveringssted.

## Referanser


## Kilder
*Tjødnadalen Gard: Historie  (besøkt 26. august 2013)
*Bergens Tidende: Tapt uskuld (25. august 2013, oppdatert og besøkt 26. august 2013)
Cuba under VM i friidrett 1991

**[[Cuba]]** deltok under VM i friidrett 1991 (utendørs) fra 23. august til 1. september 1991 i Tokyo i Japan.

## Medaljevinnere

## Resultater (ufullstendig)
### Menn
;Bane- og landeveisøvelser

## Eksterne lenker
* https://web.archive.org/web/20041212064309/http://www2.iaaf.org/results/past/WCH91/index.html
Valbrekke landskapsvernområde

**Valbrekke landskapsvernområde** lå på sør/østsiden av Ågårdselva i Sarpsborg kommune, Østfold. Området strekker seg 1,8 km sørover fra Sølvstufoss, mellom elva og skogsbilveien. Elva følger her en forkastning i grunnfjellet, og dette har dannet et særpreget dalføre. 

På motsatt side av elva lå Ågårdselva naturreservat som Valbrekke landskapsvernområde ble slått sammen med 10. juni 2016.

## Referanser
Mamadou Kassé Hanne

**Mamadou Kasse Hanne** (født 10. oktober 1986) er en senegalesisk friidrettsutøver som konkurrerer i hekkeløp. Han representerte landet sitt under Sommer-OL 2012 i London, der han ble utslått i semifinalen på 400 meter hekk. 

## Referanser


## Eksterne lenker
*
Kaponnier

En **kaponnier** (av fransk *caponnière*) er en bunker hvorfra soldater kan skyte mot fienden, som en flankeringsstilling for forsvar av festningsgraven.
Militær-historisk museum for artilleri, ingeniør og signal korps.

**Det militær-historiske museum for artilleri, ingeniør og signalkorps** (russisk: Военно-исторический музей артиллерии, инженерных войск и войск связи) også kjent som **Artillerimuseet**, er et statlig eid militærmuseum i St. Petersburg i Russland. Museumet blir styrt av Russlands forsvar.

Samlingene, som består av russisk militærutstyr, uniformer og dekorasjoner, er utstilt i den tidligere bygningen til et militært arsenal, som ble tegnet av arkitekten Piotr Tamansky i 1860.

## Hvor ligger museet
Museet ligger på den sørlige kysten av øya Petrogradskiy, rett overfor Peter-Paulus-festningen.
Christiansholms batteri

**Christiansholms batteri** var et batteri som ble oppført 1887–1892 i Klampenborg og inngikk som ledd i Nordfronten av Københavns Befæstning.

Det inngikk som hovedverk i Christiansholmslinjen, som utover selve det trekantede batteri bestod av to batterier plassert på hver side av fortet. Linjen forløp øst–vest og var omkring 700 meter lang. Det østlige batteri stod i forbindelse med kystbatteriet Hvidøre batteri, som skulle sikre batteriet mot angrep fra sjøsiden.
 
Batteriet var trekantet og omgitt av en våt grav. Selve fortet var i to etasjer: Den øverste til operasjonelle formål, den nederste til innkvartering og magasiner. 

Batteriet hadde en rekke forskjellige oppgaver: 
* Batteriet skulle delta i lukningen av «hullet i nordfronten», idet den sydlige del av Dyrehaven kunne beskytes herfra.
* Endelig inngikk det i planene at fortet skulle huse egne styrker, som kunne innsettes såfremt fienden forsøkte landgang i Bellevue og omegn. 

På fortdekket var bestykket med korte 15&nbsp;cm kanoner i tre pansertårn. Rekkevidden var ca. 5&nbsp;km. Til nærforsvaret var oppstilt to 8&nbsp;mm 10-løpede mitraljøser (maskingeværer), som kunne bestryke de to våte gravene som ble samlet i forttrekantens toppunkt. Baksiden ble forsvart med to 9&nbsp;cm flankeringskanoner i en kaponnier.

De to batteriene, Østre og Vestre, var utstyrt med hver fire 15&nbsp;cm kanoner med en rekkevidde på 6,3&nbsp;km. De to batteriene ble også benevnt østre og vestre kvinnebatteri. De to batteriene på hver fire 15&nbsp;cm kanoner var de såkalte «kvinnekanonene» som var innkjøpt for midler innsamlet av 20&nbsp;000 patriotiske kvinner og forært til kongen. 
Det østre batteri hadde ytterligere to, og det vestre seks, 9&nbsp;cm kanoner med en rekkevidde på knapt 6&nbsp;km.

Christiansholms batteri ble nedlagt sammen med den øvrige landbefestning i 1920. I dag finnes kun fortets bakside. Den ligger ut til Hvidørevej, som løper i fortets tidligere voldgrav. Fortets topp er bebygget med en rekke fredede funkisvillaer av Mogens Lassen, hvor elementer fra fortet er integrert i arkitekturen.

## Eksterne lenker
* Københavns befæstning 1880-1920
Bahamas under VM i friidrett 1983

**[[Bahamas]]** deltok under VM i friidrett 1983 (utendørs) fra 7. august til 14. august 1983 i Helsingfors i Finland.

## Resultater (ufullstendig)

### Menn
;Løpsøvelser

## Eksterne lenker
* https://web.archive.org/web/20041212065303/http://www2.iaaf.org/results/past/WCH83/index.html
Amandaprisen 1987

**Amandaprisen 1987** var den tredje utdelingen av Amandaprisen. Utdelingen fant sted 15. august 1987 i forbindelse med den 15. utgaven av Den norske filmfestivalen i Haugesund. Etter at filmfestivalen hadde blitt arrangert i ulike byer siden starten, ble Haugesund fra dette året fast tilholdssted for festivalen og dermed også for Amandaprisen. Prisen gjaldt norske film- og TV-produksjoner i perioden 1. juli 1986 til 30. juni 1987.

Det ble delt ut priser i ni klasser, to færre enn året før. Klassen beste kortfilm var tilbake under navnet beste frie kunstneriske produksjon, mens klassene for beste barne- og ungdomsfilm, beste foto og beste originalmusikk ikke ble delt ut. Barne- og ungdomsfilm-klassen ble ikke delt ut på grunn av for få påmeldte, mens foto og musikk inngikk i kategorien for beste faglige innsats de neste årene. Totalt ble det påmeldt 50 titler til prisutdelingen. Filmen *[[Hard Asfalt]]* fikk flest nominasjoner med tre, mens NRK Fjernsynsteatrets produksjon *[[Fri (TV-film)|Fri]]* ble mestvinnende med to priser. 

Utdelingen ble overført på NRK TV og ledet av Liv Ullmann, mens Jens Wendelboe var orkesterleder.  

## Vinnere og nominerte
Vinnere står først i tabellen og er merket med **fet skrift**.

## Referanser


## Kilder
* 
* 
*
Fiolinbygging

**Fiolinbygging** er et gammelt, velrenomert håndverk med røtter i mange hundre års stolt tradisjon. Historien om den moderne fiolinbygger begynner i Nord-Italia på 1600-tallet og domineres av navn som Antonio Stradivari og Giuseppe Guarneri (også kjent som Guarneri del Gesù).

Det klassiske fiolinbyggerhåndverket har i prinsippet vært lojalt mot de gamle mestre gjennom de siste 400 år. Den dag i dag bygges mange av våre fremste instrumenter fortsatt på maler fra Cremona og Brescia på 1600- og 1700-tallet.

## Materialvalg
Klassisk fiolinbygging skjer med naturmatrialer som lønn og gran, men enkeltdeler av fiolinen bygges også av eksotiske treslag som ibenholt, poppel og pære. Det vanlige er at lokket bygges av gran, mens bunn, sarg og hals bygges av lønn. Gran er bløtere enn lønn, hvilket innvirker på hvordan klangen bæres gjennom instrumentet.

## Fremgangsmåte
Emner av tre må anskaffes. Det er viktig at disse er av god kvalitet og har tørket i fem år eller lengre.

Bruk en sargmal (lages av høykvalitets kryssfiner, MDF eller valnøtt) og lim på klosser på sider, nede og oppe. Sarg høvles til ca. 1 mm og bøyes med et bøyejern til riktig passform. Limes til blokkene, når disse er tilpasset, med hudlim. Innleggslister limes langs begge sider for å forsterke konstruksjonen. Høvles og pusses til riktig høyde. 

Bunn og lokk lages av hele eller, mest vanlig, todelte emner. Sistnevnte limes mot hverandre. Høvles flate og tilpasses på overside. Tegn av sargen med 2,5 mm marg. Grovsag emnene. Så tilpasses fasadesidene til riktig form og bue, bruk ulike maler som støtte. Fell inn spalte til hulkilslister og lim inn disse. F-hull skjæres ut i lokket. Finpusses.

Halsen skjæres ut efter anbefalte maler. Sneglehuset skjæres ut med treskjærerverktøy. Skruehull bores og brosjes.

Så skal de ulike delene limes sammen. Bruk varmt hudlim, ca. 74 grader. Sargen limes til bunnen, halsen limes til dette og til slutt limes lokket på. Fingerbrettet limes derefter.

Så skal instrumentet lakkeres, gjerne efter en runde med ultrafiolett stråling. Lakkeringen er, som resten av arbeidet, et nitid nøyaktighetsarbeide.

Når lakken er tørr og ferdig kan instrumentet strenges opp. Da monteres skruer, strenger, stol, strengeholder, hurtigstemmer(e), strengeholderstropp og bunnplugg.

Instrumentet stemmes, og vil måtte stemmes gjentatte ganger de kommende uker før stemmingen vil sitte.

## Eksterne lenker
* Jacob von der Lippe
* Magnus Nedregard
* Norsk fiolinmakerforening
* Derek Roberts
* Cremona Mondo Musica
* Geigenbaumuseum Mittenwald
* Violi.no
* The Strad
Lightnin’ Rod (instrumental)

**«Lightnin' Rod»** er en rask instrumental i country og bluegrass stil som ble skrevet av amerikaneren Jerry Reed. Han ga den ut i mars 1975 på albumet *[[Mind Your Love (album)|Mind Your Love]]*. Innspillingen foregikk i august 1973 i RCA «Nashville Sound» Studios i Nashville. Grunnakkorden er i Fmoll.

## Musikere og instrumenter

*Jerry Reed: vokal, gitar
*Paul Yandell: gitar
*Pete Wade: gitar
*Billy Sanford: gitar
*Ray Edenton: gitar
*Jerry Shook: gitar
*Merle Travis: gitar
*Hargus Pig Robbins: piano
*Randy Goodrum: piano
*Henry Strzelecki: bass
*Steve Schaffer: bass
*Jim Johnson: bass
*Tommy Cogbill: bass
*Larrie Londin: trommer
*Hayward Bishop: trommer
*Ty Corbett: trommer

(Denne oversikten presenterer musikerne som generelt spilte på albumet; hvor det ikke er spesifisert hvem på spilte på de respektive sporene. Eksempelvis er det kun en som spiller bass på dette sporet; ditto trommer.)

## «Lynavleder'n» med Øystein Sunde

Øystein Sunde ga ut en norsk coverversjon med tittelen «Lynavleder'n» i mars 1979 på Sundes musikkalbum *[[Hærtata hørt]]*. Versjonen er nærmest identisk med Reeds original, men går i E-moll i stedet for F-moll.
På denne innspillingen deltok:

*Øystein Sunde: gitarer
*Iver Kleive: elektrisk piano
*Terje Venaas: bass

Sunde fremførte «Lynavleder'n» i NRK programmet *[[Øystein i fritt fall]]* (sendt 12. mai 1979) ispedd filmklipp hvor Sunde lekte med sitt modellfly utenfor NRKs lokaler.

## Referanser


## Eksterne lenker
*Jerry Reed fremfører «Lightnin' Rod» i 1977.
Amandaprisen 1986

**Amandaprisen 1986** var den andre utdelingen av Amandaprisen. Utdelingen fant sted 16. august 1986 i forbindelse med den 14. utgaven av Den norske filmfestivalen, denne gang i Kristiansand Teater i Kristiansand, for øvrig den eneste gangen prisen ikke er blitt delt ut i Haugesund. Prisen gjaldt norske film- og TV-produksjoner i perioden 1. juli 1985 til 30. juni 1986. 

Det ble delt ut priser i elleve klasser, en mer enn ved den første utdelingen. To nye klasser ble innført: beste dokumentarfilm og fagprisen beste faglige innsats, mens prisen for beste kortfilm ikke ble delt ut. Filmen *[[Blackout (1986 film)|Blackout]]* fikk flest nominasjoner med fem, *[[Du kan da ikke bare gå]]* fikk fire nominasjoner mens *[[Hustruer – ti år etter]]* og *[[Havlandet]]* fikk tre hver. De tre førstnevnte filmene ble mestvinnende med to priser hver. Det var påmeldt 217 film- og fjernsynsproduksjoner til prisutdelingen.

Utdelingen ble overført på NRK TV og ledet av Rita Westvik mens Jens Wendelboe var orkesterleder.

## Vinnere og nominerte
Vinnere står først i tabellen og er merket med **fet skrift**.

## Referanser


## Kilder
* 
* 
*
Fanitulltevlinga

**Fanitulltevlinga** er en konkurranse i folkemusikk som arrangeres hvert år under folkemusikkveka på Ål. Konkurransen er kun for felespillere og alle stiller i samme klasse, uavhengig om de spiller hardingfele eller vanlig fele. Konkurransen dømmes av tre dommere, men det gis ingen poengsum. Hver utøver spiller to slåtter, i bedømmelsen er også formidlingen viktig i tillegg til spillet. Tre av utøverne går videre til en finale der de spiller en ny slått. Olav Thon sponser hvert år 30 000 kroner i premiepenger. Vinneren mottar 15 000 kroner, nummer to får 10 000 kroner og nummer tre 5000 kroner. Vinneren får også napp i Olav Thons pokal og betegnelsen årets fanitull. Fanitulltevlinga er for mange spelemenn den gjeveste konkurransen å vinne etter landskappleiken.

## Vinnere
*1999: Per Anders Buen Garnås
*2000: Per Anders Buen Garnås
*2001: Per Anders Buen Garnås
*2002: Øyvind Brabant
*2003: Jan Beitohaugen Granli
*2004: Jan Beitohaugen Granli
*2005: Per Anders Buen Garnås
*2006: Einar Olav Larsen
*2007: Aslak O. Brimi
*2008: Olav Luksengård Mjelva
*2009: Daniel Sanden-Warg
*2010: Jan Beitohaugen Granli
*2011: Gjermund Larsen
*2012: Per Anders Buen Garnås
*2013: Jan Beitohaugen Granli
*2014: Ottar Kåsa
*2015: Ottar Kåsa
*2016: Astrid Sulheim
*2017: Alexander Røynstrand
*2018: Ottar Kåsa
*2019: Jan Beitohaugen Granli
*2020: Avlyst pga COVID-19
*2021: Avlyst pga COVID-19
*2022: Sivert Holmen
*2023: Rasmus Kjorstad
*2024: Erlend Apneseth
*2025: Rasmus Kjorstad

## Referanser


## Eksterne lenker
* Folkemusikkvekas nettsider
Karl Filip av Sverige

*For prinsen født i 1979, se [[Carl Philip av Sverige]].*

**Karl Filip** (*Carl Philip*) (født 22. april 1601 på Reval slott i vår tids Estland, død 25. januar 1622 i Narva) var en svensk prins av huset Vasa, hertug av Södermanland, Närke og Värmland. Han var sønn av kong Karl IX av Sverige og Kristina av Holstein-Gottorp, og yngre bror av Gustav II Adolf.

## Biografi
Karl Filip er fremfor alt kjent for at han på et tidspunkt var en av kandidatene til å bli tsar av Russland. Et russisk sendebud ble i 1611 sendt til Stockholm med dette tilbudet til den svenske kongen. Byen Novgorod, som sto under svensk beskyttelse, hadde lansert Karl Filip som sin kandidat. Tsarvalget fant sted under tumultartete former i Moskva rundt årsskiftet 1612–1613 (Den store urotiden). Da Karl Filip sommeren 1613 kom over til Viborg, var det allerede for sent, og han måtte vende hjem. 

I stedet for Karl Filip valgte man en kandidat som ble lansert i siste liten; Mikhail Romanov. Huset Romanov kom etter dette til å sitte på den russiske tronen helt til 1917. 

Karl Filips kandidatur hadde hela tiden blitt motarbeidet av hans mor, enkedronning Kristina, som mente han var altfor ung. 

Etter å ha avsluttet sine studier foretok Karl Filip 1617–1618 en reise i Danmark, Tyskland og Frankrike. Karl Filips hertugdømme hadde blitt etablert av faren gjennom et donasjonsbrev i 1609. Siden han ikke var myndig hadde enkedronningen blitt utpekt til hans formynder, og hun sto hardt på hans rettigheter overfor Gustav II Adolf, noe som særlig i 1617 førte til harde konflikter mellom Gustav Adolf på den ene siden og enkedronningen og Karl Filip på den andra. 

Karl Filip giftet seg 5. mars 1620 i hemmelighet med Elisabet Ribbing, som i 1622 (etter prinsens død) fødte deres datter Elisabet Carlsdotter (Gyllenhielm).

På denne tiden var Sverige innblandet i den russiske borgerkrigen, og det svenske veldet i Baltikum ble konsolidert. Militær fremgang ble oppnådd blant annet ved Jakob De la Gardies beleiring av Novgorod. 

Karl Filip deltok også selv i det svenske felttoget i Baltikum som Gustav II Adolf innledet i 1621. Sommeren 1621 beleiret svenskene Riga. Stilt overfor faren for å bli stormet og plyndret kapitulerte byen i midten av september. For Karl Filip skulle seiersrusen bli kortvarig. Han ble syk kort etter inntakelsen av Riga og ble fraktet til Narva. Tilstanden hans ble verre, og natten til 25. januar døde prinsen. Det har gjennom et av Gustav Adolfs brev til sin søster Katarina vist seg at kongen sørget dypt over sin bros død.

Byen Filipstad i Värmland har fått navn etter Karl Filip. I Uppsala finnes en studentforening som holder Vasaprinsens minne i hevd, *Sällskapet Karl Filip av Vasa*.

## Referanser
Peace

**Peace** er det engelske ordet for «fred» og kan vise til:

* Peace (elv) – elv i Canada
* Peace (navn) – et engelsk kvinnenavn
Peace (navn)

**Peace** er et engelsk kvinnenavn. Navnet er mest brukt i Afrika.

## Etymologi
*Peace* er dannet av det engelske ordet *peace*, «fred». Ordet har opprinnelse i latinske *pax*.

Andre navn med samme betydning inkluderer kinesiske og vietnamesiske *[[An (navn)|An]]* og *[[Bình]]*, kurdiske *Aştî*, tyrkiske *Bariş*, afrikanske *[[Amani]]*, *Emem* og *[[Xolani]]*, greske *[[Irene]]*, finske *Rauha*, hebraiske *[[Shalom]]*, japanske *Yasu*. Det nordiske navneleddet *frid* og det slaviske navneleddet *mir* betyr også «fred».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Peace Anyiam-Osigwe, nigeriansk forfatter og filmkritiker

## Referanser


## Eksterne lenker
Geoffrey Malcolm Gathorne-Hardy

**Geoffrey Malcolm Gathorne-Hardy** (1878–1972) var en engelsk soldat, jurist og forfatter med interesse for Norge og norsk historie.

## Liv og virke
### Bakgrunn
Geoffrey Malcolm Gathorne-Hardy var sønn av den konservative parlamentsrepresentanten Alfred Gathorne-Hardy og Isabella Louisa Malcolm. Han ble utdannet ved Eton og New College, Oxford, hvor han var president ved Oxford Union i 1899. 
### Livsløp
Han kjempet på britisk side i boerkrigen, hvor han mistet en finger. Han ble advokat i 1903 og var i Norge i 1905 da landet ble uavhengig og han lærte norsk så vel som noe dansk og Islandsk. I 1910 reiste han med H. Hesketh Prichard fra Nain, Newfoundland and Labrador til Indian House Lake i George River og bidro med et kapittel om fisking i Prichards *Through trackless Labrador* (1911).

Gathorne-Hardy mistet en fot i første verdenskrig, hvor han ble nevnt i meldinger fra krigshandlingene (mentioned in despatches) og tildelt Military Cross og Croix de Guerre (Belgia). I 1921 ga han ut boken *The Norse discoverers of America*. Fra 1923 til 1928 var han assisterende bibliotekar i House of Lords.  

Under andre verdenskrig arbeidet han med norsk propaganda og fungerte som en uoffisiell kontakt med den norske eksilregjeringen, etter krigen ble han tildelt St. Olavs Orden og en æresdoktorgrad ved Universitetet i Oslo.

Etter krigen ga han ut *A Royal Imposter* (1956), hvor han argumenterer for at Sverre Sigurdsson ikke var av kongelig byrd, men en bedrager. Han ga også ut oversettelser av norske, danske og islandske dikt, og oversettelse av Henrik Ibsens skuespill *[[Brand]]*.

## Bibliografi
* *The Norse discoverers of America: the Wineland Sagas*, oversettelse, Oxford:Clarendon Press, 1921
* *Norway*, 1925
* *Poems* av Henrik Wergeland, oversettelse med Jethro Bithell og I. Grøndahl,  1929
* *The fourteen points and the treaty of Versailles*, Oxford: Clarendon Press, 1929. Oxford pamphlets on world affairs, no. 6.
* *Norway and the War*, London: Oxford University Press, 1941. Oxford pamphlets on world affairs, no. 51.
* *A short history of international affairs, 1920-1939*, 1942
* *A royal impostor: King Sverre of Norway*, 1956
* *[[Brand]]* av Henrik Ibsen, oversettelse, 1966

## Referanser


## Eksterne lenker
* 
* Om Geoffrey Malcolm Gathorne-Hardy, fra *Store norske leksikon*